Legal Document

Category: 500

Text:
28. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 492 της 20/24 Ιουν. 1978 (ΦΕΚ Α΄ 105) Περί ανασυστάσεως του Λιμενικού Ταμείου Λουτρακίου (Κορινθίας). Άρθρ.1.-1.Ανασυνιστάται το Λιμενικόν Ταμείον Λουτρακίου (Κορινθίας) αποσπώμενον εκ του Λιμενικού Ταμείου Κορίνθου. 2.Ως περιοχή δικαιοδοσίας του ως άνω Λιμενικού Ταμείου καθορίζονται τα παράλια του Δήμου Λουτρακίου. Σελ. 328,04(β) Τεύχος Ζ111-Σελ. 126 3.Εις Λιμενικόν Ταμείον Λουτρακίου περιέρχεται η κατά τας ισχυούσας διατάξεις φορολογία επί της περιοχής δικαιοδοσίας του. Ωσαύτως άπαντα τα δικαιώματα και άπασαι αι υποχρεώσεις του Λιμενικού Ταμείου Κορίνθου που αναφέρονται εις την εν λόγω περιοχήν περιέρχονται εις το Λιμενικόν Ταμείον Λουτρακίου. Άρθρ.2.-1.Έδρα του Λιμενικού Ταμείου Λουτρακίου ορίζεται η ομώνυμος Λουτρόπολις. 2.Το Λιμενικόν Ταμείον Λουτρακίου διοικείται υπό Λιμενικής Επιτροπής καταρτιζομένης κατά τας γενικάς περί Λιμενικών Επιτροπών διατάξεις εντός διμήνου από της δημοσιεύσεως του παρόντος. Η θητεία ταύτης θα λήξη συγχρόνως μετά της των Λιμενικών Επιτροπών του κράτους, ήτοι την 31 Δεκ. 1978. «3.Μέχρι λήξεως της ισχύος της υπ’ αριθ. 44856/940/78/30.5.78 (ΦΕΚ 534 τ.Β/15.6.78) αποφάσεως του Υπουργείου Εμπορικής Ναυτιλίας «περί κατανομής εις τα Λιμενικά Ταμεία κ.λ.π. των προσόδων που εθεσπίσθησαν δια του Α.Ν. 843/1948 εις το Λιμενικόν Ταμείο Λουτρακίου (Κορινθίας) χορηγείται εκ των προσόδων του Α.Ν. 843/1948 ποσό 200.000 δραχμών ετησίως. Κατά το οικονομικόν έτος 1978 θα χορηγηθή το ήμισυ του ποσού αυτού. Η παρ. 3 προστέθηκε από το άρθρο μόνο του Π.Δ. 407/24.5-7.6/1979 (ΦΕΚ Α΄ 123). Άρθρ.3.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 20.Δ.ω.24-28 Διάφοροι Λιμένες και Λιμενικά Ταμεία